EKH เล็งนำหุ้นเข้าจดทะเบียนใน SET ได้ภายใน Q3/59
EKH เล็งนำหุ้นเข้าจดทะเบียนใน SET ได้ภายใน Q3/59
21 มิ.ย. 2559

บริษัท เอกชัยการแพทย์ จำกัด (มหาชน) หรือ EKH ซึ่งเป็นผู้ดำเนินการโรงพยาบาลเอกชัย โรงพยาบาลเอกชนชั้นนำย่านสมุทรสาคร เปิดเผยว่าบริษัทคาดนำหุ้นเข้าจดทะเบียนในตลาดหลักทรัพย์แห่งประเทศไทย (SET) ภายในไตรมาส 3/59 โดยจะเสนอขายหุ้นให้ประชาชนทั่วไปครั้งแรก (IPO) จำนวน 166.80 ล้านหุ้น มูลค่าที่ตราไว้หุ้นละ 0.50 บาท
โดยมีบล.ฟินันเซีย ไซรัส เป็นที่ปรึกษาทางการเงิน และแกนนำอันเดอร์ไรท์ ซึ่งล่าสุดขณะนี้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้พิจารณานับหนึ่งแบบแสดงรายการข้อมูลการเสนอขายหลักทรัพย์ (ไฟลิ่ง) เป็นที่เรียบร้อยแล้ว